[{"text_idx": "#000000", "text": "Seenioride laagris jagati kogemusi ja uuriti armastust"}, {"text_idx": "#000001", "text": "Koguduste liidu esimene ta\u0308navune suvelaager on peetud \u2013 13. korda toimunud seenioride laagri mototekst oli vo\u0303etud Pauluse kirjast filiplastele 1:9\u201311: \u201eJa ma palvetan, et teie armastus u\u0308ha enam ja enam kasvaks tunnetuses ja ko\u0303iksuguses kogemises olulise kindlaksma\u0308a\u0308ramiseks, et te oleksite puhtad ja\nlaitmatud Kristuse pa\u0308evani, ta\u0308idetud o\u0303iguse viljaga, mis tuleb Jeesuse Kristuse la\u0308bi, Jumala kirkuseks ja kiituseks.\u201d"}, {"text_idx": "#000002", "text": "Seenioride laager algas Nuutsaku laagrikeskuses pu\u0308hapa\u0308eval, 5. mail lipu heiskamisega. Palvuse pidas Rein Kalmus, kes kutsus inimesi mo\u0303tlema vanade ja noorte suhete peale koguduses ning ro\u0303hutas, et ajad muutuvad: kogu aeg ei pea olema nii, nagu kogu aeg on olnud."}, {"text_idx": "#000004", "text": "Laagris osales ta\u0308navu paarku\u0308mmend inimest. Korraldusmeeskonda kuulunud Olavi Laur so\u0303nas, et laager oli va\u0308ga hea ja et on lausa kahju, et rohkem inimesi sellest osa ei saanud. \u201eImed ei su\u0308nni kodus. Kui inimesed tulevad kodust va\u0308lja, siis hakkavad imed su\u0308ndima,\u201d u\u0308tles Olavi ning innustas vanemaid inimesi mitte kartma kodust va\u0308lja tulemist. \u201eKui va\u0308lja tuled, on selge, et oled saanud midagi kaasa vo\u0303tta,\u201d u\u0308tles Olavi."}, {"text_idx": "#000005", "text": "Laagri teisel pa\u0308eval pidas hommikupalvuse Rein Ka\u0308sk, kes ko\u0303neles Jumala eesma\u0308rgist: et inimeste vahel oleks armastus. \u201eOn kaks a\u0308a\u0308rmust, mis ei ole head: inimesed muutuvad liiga ettevaatlikuks \u2013 Piiblist saame ka lugeda inimestest, kes teistega u\u0308ldse ei seltsinud; teine a\u0308a\u0308rmus on see, et suheldakse ko\u0303igiga la\u0308bisegi, minnakse kompromissidele,\u201d ra\u0308a\u0308kis Rein. \u201ePeaasi on see, et peaksime Jumala po\u0303himo\u0303tteid, mis on Jumala seaduses, ega minetaks seejuures armastavat hoiakut \u2013 ka teisiti mo\u0303tlevate inimeste suhtes.\u201d"}, {"text_idx": "#000006", "text": "Laagri kava oli kokku pandud po\u0303himo\u0303ttel, et kahe so\u0308o\u0308gikorra vahel ei oleks u\u0308le u\u0308he ettevo\u0303tmise. \u201eInimestel oli piisavalt vo\u0303imalust jalutada ja suhelda,\u201d u\u0308tles Olavi ning lisas, et tasakaal erinevate kavapunktide vahel oli hea. Nii oligi pa\u0308rast lo\u0303unaso\u0308o\u0308ki kavas doktor Karmen Jolleri ku\u0308laska\u0308ik."}, {"text_idx": "#000007", "text": "Karmen ra\u0308a\u0308kis suhtumisest arstidesse ja meditsiini. \u201eTa valgustas meid arsti seisukohast,\u201d so\u0303nas Rein Ka\u0308sk. \u201eTa ei va\u0308itnud, et arstid ko\u0303ike teavad, kuid va\u0308ljendas soovi, et inimesed ei umbusaldaks arste, ravimeid ja meditsiini.\u201d Loenguosale ja\u0308rgnes ku\u0308simuste-vastuste voor, mil paljud esitasid oma ku\u0308simusi, ning Karmen vestles laagrilistega hiljem ka individuaalselt."}, {"text_idx": "#000008", "text": "Enne o\u0303htuso\u0308o\u0308ki ka\u0308idi jalutamas, nauditi loodust ja pa\u0308rast seda oli tunnistuste o\u0303htu, mida juhatas Olavi. \u201eInimesed jagasid oma kogemusi, peaaegu ko\u0303ik ra\u0308a\u0308kisid midagi oma elust. See oli suur hulk, vo\u0303ttes arvesse, et meid va\u0308he,\u201d ra\u0308a\u0308kis Olavi. \u201eRa\u0308a\u0308giti kogemusi, kuidas Jumal on aidanud elu olukordades toime tulla.\u201d Tunnistuste vahele laulis Olavi vaimulikke laule, mille kohta ta so\u0303nas, et ka need on tunnistused: \u201eKeegi kirjutas oma kogemusest ja tunnistab selle kaudu.\u201d"}, {"text_idx": "#000009", "text": "Teisipa\u0308eval, laagri viimasel pa\u0308eval oli kavas palvus, mille pidas Vitali Miros\u030cnits\u030cenko, kes la\u0308htus oma so\u0303numis laagri mototekstist ja ro\u0303hutas, et jutt armastusest ei tohi muutuda u\u0308mmarguseks mittemiskiks, vaid sellel peab olema tegelik sisu."}, {"text_idx": "#000010", "text": "Laager lo\u0303ppes laagrilipu langetamisega. Laagrile tagasi vaadates so\u0303nasid nii Rein kui ka Olavi, et seenioride laager on va\u0308a\u0308rt ettevo\u0303tmine ja et osalejaid vo\u0303iks ikka rohkem tulla. Samuti to\u0303stsid mo\u0303lemad esile va\u0308ga kvaliteetset toitlustust ja majutust. Laagri toitlustamisega tegeleb juba mitmendat aastat ja\u0308rjest Valga koguduse meeskond. \u201eOli va\u0308ga vinge laager. Laagriliste seast ei leia inimest, kes ka\u0308isid kohal, aga poleks midagi saanud,\u201d u\u0308tles Olavi ning Rein lisas: \u201eAtmosfa\u0308a\u0308r oli mo\u0303nus. Ilm meie tegemisi ei mo\u0303jutanud, meil olid mo\u0303nusad siseruumid. Peeti plaani ka ja\u0308rgmiseks aastaks.\u201d"}, {"text_idx": "#000012", "text": "Seenioride laager 2023 Valgeranna puhkekeskuses"}, {"text_idx": "#000013", "text": "Hetki seenioride laagri u\u0308hest pa\u0308evast"}, {"text_idx": "#000014", "text": "Po\u0303ltsamaa eakaim koguduseliige sai saja-aastaseks"}, {"text_idx": "#000015", "text": "15. seenioride laagri teema oli \"Mina la\u0308hen!\""}, {"text_idx": "#000017", "text": "Kaheteistku\u0308mnes seenioride laager keskendus kogudusele"}, {"text_idx": "#000018", "text": "Seenioride laager toimus esmakordselt Nuutsakul"}, {"text_idx": "#000023", "text": "Koguduse koduleht on nu\u0308u\u0308d a\u0308pis"}, {"text_idx": "#000024", "text": "U\u0308levaade 17.09.2023 toimunud liidu no\u0303ukogu koosolekust"}, {"text_idx": "#000025", "text": "Ro\u0303o\u0303mupidu taevas ja maa peal"}, {"text_idx": "#000026", "text": "Askeldajate laagri teema oli \"Minu so\u0303ber\""}, {"text_idx": "#000027", "text": "Tema ma\u0308a\u0308rus\u201eTo\u0303esti, ma u\u0308tlen teile, mida te iganes olete teinud kellele tahes mu ko\u0303ige pisematest vendadest, seda te olete teinud mulle.\u201c Matteuse 25:40"}]